Mingečevyras
Mingečevyras, Mingečiaūras (azer. Mingəçevir) – miestas šiaurės vakarų Azerbaidžane, abipus Kuros upės. Ketvirtasis pagal dydį miestas šalyje. Šalia miesto esančio Mingečevyro tvenkinio įrengta vandens jėgainė. Veikia technikos institutas, 3 muzikos mokyklos, istorijos muziejus, galerija, dramos teatras. Gumos, elektrotechnikos, stiklo pluošto, tekstilės, maisto pramonė.